**Luua Metsanduskooli juhised koroonaviiruse leviku tingimustes alates 1.09.2020**

## Õppeaasta 2020/21 algab koolis võimalikult tavapäraselt kontaktõppega. Oluline on säilitada ja arendada distantsõppe võimekust kogu õppeaasta vältel, et nakkusohu kasvades olla valmis õppetöö vormi muutmiseks.

## Üldised nõuded

* 1. Haigusnähtudega õppijatel, õpetajatel ja töötajatel on keelatud kooli tulla.
	2. Kooli territooriumil on soovituslik järgida 2 + 2 liikumise nõuet.
	3. Koolis olles tuleb regulaarselt pesta ja kuivatada käsi.
	4. Hoonetesse sisenemisel ja väljumisel tuleb käsi desinfitseerida.
	5. Õppijad ja töötajad ei anna oma isiklikke asju teistele kasutada ega kasuta teiste omi.
	6. Omavahelises suhtluses tuleb vältida lähikontakte, et takistada piisknakkuse edasikandumist.
	7. Lähikontaktiga on tegemist, kui inimene:
		1. elas samas majapidamises COVID-19 haigega;
		2. on olnud füüsilises lähikontaktis COVID-19 haigega vähemalt 15 minutit ja vähem kui 2 meetri kaugusel;
		3. on olnud otseses kontaktis COVID-19 haige eritistega ilma kaitsevahendeid kasutamata (nt on tema peale köhitud, on katsunud kasutatud salvrätti paljaste kätega);
		4. on viibinud COVID-19 haigega ühes ruumis (nt klassiruumis, nõupidamisruumis, haigla ooteruumis jne) vähemalt 15 minutit ja vähem kui 2 meetri kaugusel.
	8. Külalisete lubamine kooli hoonetesse tuleb eelnevalt kooskõlastada juhtkonnaga.

## Ruumide kasutamine ja puhastamine

* 1. Kõiki kasutatavaid ruume tuleb regulaarselt tuulutada, et tagada püsiv ventilatsioon (vastutab ruumi kasutaja).
	2. Kõikides kasutatavates ruumides tuleb vajadusel puhastada pindu (vastutab ruumi kasutaja).
	3. Üldkasutatavate ruumide pindu (ukselingid, käsipuud, lülitid, lauapinnad, toolide seljatoed jm) tuleb desinfitseerida regulaarselt (vastutab puhastusteenindaja).
	4. Õpperuumide desinfitseerimine toimub iga õpperühma vahetumisel vahetundide ajal (vastutab ruumi kasutaja) ja igapäevase korralise koristuse raames (puhastusteenindaja).
	5. Praktilist õppetööd ja/või praktikat tehes on õppijatel lubatud võimalusel kasutada isiklike õppevahendeid ja/või isiklikke tööriideid. Kooli poolt tagatud õppevahendite järgmisele grupile kasutamiseks andmisel tuleb need eelnevalt desinfitseerida (vastutavad praktilist õppetööd läbiviiv õpetaja ja puhastusteenindaja).
	6. Kooli kõik õpperuumid on varustatud desinfitseerimisvahenditega .

## Toitlustuse, majutuse ja transpordi korraldamine

* 1. Kooli sööklas pakutakse hommikusööki E 9:00-9:45 ja T-R 7:15-8:00.
	2. Lõunasööki pakutakse ajavahemikus kella 11:00-14:00, päeva- ja sessiooniõppe lõunapausid toimuvad erinevatel aegadel:
		1. päevaõppe I lõunapaus on kell 11:35-11:55
		2. päevaõppe II lõunapaus on kell 11:55-12.20
		3. sessiooniõppe lõunapaus on kell 12:30-13:10
	3. Lõunapausid kellaaegadest kinnipidamine on nõutav kõikidele õpetajatele ja õpilastele.
	4. Õpetaja on kohustatud teavitama sööklat, kui tema grupp on majast väljas ja õpilased ei tule sel päeval sööklasse sööma.
	5. Metsa kaasavõetava toidu tellimus tuleb esitada hiljemalt eelmisel päeval kell 14:00 järgmistele kontaktile: e-post: Tatjana.Mallo@luua.ee või telefon: +372 5300 2963.
	6. Õppijad majutatakse õpilaskodudes tavapäraselt. Õpilaskodus majutudes tohib kasutada ainult kooli voodipesu.
	7. Õpilaskodude ühiskööke on lubatud kasutada ning nende kasutust reguleerivad õpilaskodude töötajad.
	8. Kool tagab transpordi sõitudeks õppekäikudele ning praktikaobjektidele. Võimaluse korral on lubatud kasutada selleks ka isiklikku transporti.
	9. Kooli transpordivahendid varustatakse desinfitseerimisvahendiga ning puhastatakse peale iga grupi kasutuskorda (vastutab transpordi kasutaja).

## Isikukaitsevahendite kasutamine

* 1. Õppijatele, õpetajatele ja töötajatele on isikukaitsevahendite (maskid, visiirid, respiraatorid, kummikindad jms) kasutamine koolis vabatahtlik.
	2. Isikukaitsevahendite kasutamine on soovituslik riskirühma kuuluvatele inimestele. Riskirühmaks loetakse üle 60 aastased inimesed ja need, kellel on kroonilised terviseprobleemid.
	3. Riskirühma kuuluvale õpetajale ja nendele töötajatele, kellel töö iseloomust tulenevalt tekib kontakt õppijatega, tagatakse isikukaitsevahendid kooli poolt (vastutab finantsjuht).
	4. Riskirühma kuuluval õpetajal on vajaduse korral õigus nõuda kontaktõppesse tulnud õppijalt isikukaitsevahendi kasutamist.
	5. Kooli tingimustes kasutatud isikukaitsevahendid utiliseeritakse selleks ettenähtud ja märgistatud prügikastides.

## Õpilase, õpetaja või töötaja haigestumine

## Alaealise õpilase tervise eest vastutab lapsevanem, täiskasvanu vastutab oma tervise eest ise. Kuna haridusasutusse naasmiseks perearstikeskus tervistumise tõendeid ei väljasta, samuti ei tehta terveks saamise kinnitamiseks SARS-CoV-2-teste, tuleb alaealisele õpilasele tõend kirjutada lapsevanemal.

## Ägedate ülemiste hingamisteede viirusnakkuste sümptomite (köha, nohu, kurguvalu, palavik, üldine halb enesetunne, ebatavaline väsimus) tekkimisel peab jääma kohe koju ning võtma esimesel võimalusel ühendust perearstikeskuse või perearsti nõuandeliiniga 1220, kust antakse edasised juhised.

## Kerge nohu või köhaga võib käia koolis, kui õpilane on mõnest hooajalisest nakkushaigusest paranenud, tema enesetunne on üldiselt hea, aga jäänud on kerge jääkköha või -nohu. Kui ei ole selge, kas tegemist on nakkusliku või mittenakkusliku seisundiga, tuleb nõu pidada perearstikeskusega.

## Kroonilised haigused nagu astma ja allergia võivad põhjustada nohu ja köha, ent sel juhul üldiselt koju jääma ei pea. Reeglina on sellised kroonilised haigused varasemalt teada ning lapsevanem saab vajadusel kirjutada ise tõendi, kus ta kinnitab, et õpilase sümptomid ei ole nakkusohtlikud.

* 1. Kui õpilane haigestub koolis viibides:
		1. peab ta haigustunnuste korral pöörduma kooliruumes olles kursusejuhendaja, õpilaskodus olles õpilaskodu töötaja või kooliõe poole, kes teavitab juhtumist koheselt kooli juhtkonda;
		2. võimalusel tehakse kindlaks (konsulteerides kooliõe või oma perearstiga) kas tegemist on kergema haigusnähuga või ägeda ülemiste hingamisteede viirusnakkuste sümptomitega
		3. ägedate sümptomite korral isoleeritakse ta tervetest õpilastest kasutades selleks sobivat ruumi ning varustatakse isikukaitsevahenditega (kirurgiline mask jms) ning informeeritakse haigestumisest koheselt tema vanemaid ning korraldatakse vajadusel nende järele kutsumise ja tema koolist lahkumise (vastutab õpilaskodu töötaja);
		4. haigestunu peab konsulteerima oma perearstiga, kes vajadusel suunab testimisele.
	2. Kui õpilane haigestub kodus viibides:
		1. peab ta koheselt informeerima kursusejuhendajat, kes teavitab juhtumist kooli juhtkonda;
		2. konsulteerima oma perearstiga, kes vajadusel suunab õpilase testimisele.
	3. Kui õpilase testi tulemus osutub negatiivseks aga esinevad paranemisjärgsed jääkköha või -nohu, siis tuleb tal naasta kooli esimesel võimalusel.
	4. Kui õpilase COVID-19 testi tulemus osutub positiivseks, siis tuleb tal jääda kuni tervenemiseni eneseisolatsiooni.
	5. Haiguse kahtluse või haigestumise korral tuleb õppijal jääda distantsõppele.
	6. Kui õpperühmas on tuvastatud COVID-19 haigestumine, tuleb suunata haigestunuga kokku puutunud rühmakaaslased kaheks nädalaks distantsõppele. Lähikontaktsete väljaselgitamise korraldab Terviseamet, kaasates selleks kooli. Ülejäänud õppijad jätkavad koolis tavapärase eluga, jälgides samal ajal oma tervist.
	7. Isolatsioonis viibides on välistatud ka huviringides, kaubanduskeskustes jm viibimine.
	8. Haigestumise ja COVID-19 kahtluse korral tuleb õpetajal teavitada õppekorraldusspetsialisti, teistel töötajatel personalispetsialisti, kes informeerivad sellest koheselt kooli juhtkonda.
	9. Haigestumise ja COVID-19 kahtluse korral peavad kõik töötajad konsulteerima oma perearstiga, kes vajadusel suunab nad testimisele. Vastavalt ametikohale rakendub sellel perioodil kaugtöö võimalus. Kui töö iseloomu tõttu pole võimalik rakendada kaugtööd, siis on töötajal lubatud kokkuleppel juhtkonnaga töölt eemal olla kuni 2 päeva, sellel ajal säilitab tööandja töötajale tema keskmise töötasu.
	10. Kui töötaja testi tulemus osutub negatiivseks aga esinevad paranemisjärgsed jääkköha või –nohu, võib naasta tööle esimesel võimalusel.
	11. Kui testi tulemus osutub positiivseks, siis tuleb tal jääda kuni tervenemiseni eneseisolatsiooni.
	12. Haigestumise korral tuleb töötajal jääda haiguslehele.
	13. Kinnitatud COVID-19 juhtumi korral toimitakse vastavalt Terviseameti juhistele (vastutavad juhtkonna liikmed).
	14. Kui haridusasutuses on üle 10% õppijatel tuvastatud COVID-19, kaalub Terviseamet asutuse sulgemise vajadust. Sulgemine tähendab üldjuhul õppetöö jätkamist distantsilt.

## Tulles välisreisilt riskipiirkonnast, kus nakkuskordaja on kokkulepitud kordajast suurem

## Tuleb jääda kaheks nädalaks eneseisolatsiooni või

## kohe pärast riskipiirkonnast saabumist pöörduda SARS-CoV-2 testimisele:

## kui testitulemus on negatiivne, tuleb õppijal jääda eneseisolatsiooni 7 päevaks;

## testi korratakse vähemalt 7 päeva pärast esimese testi tulemuse teada saamist;

##  kui ka siis on SARS-CoV-2 testi tulemus negatiivne, võib naasta tavaellu;

##  kui test on positiivne, tuleb lähtuda ülaltoodud eneseisolatsiooni nõuetest.

* 1. Inimesed, kelle lähikondlased on saabunud riskipiirkonnast, eneseisolatsiooni jääma ei pea.
	2. COVID-19 haigega lähikontaktis olnud inimestega omakorda lähikontaktis olnud inimestel suurenenud riski haigusesse nakatuda ei ole ning kontakti kontaktid isolatsiooni jääma ei pea.

**Kinnitatud nõukogu 30.09.2020 otsusega 1.2.**